הפועל מגידו

הפועל מגידו היא קבוצת כדורסל ישראלית מהמועצה האזורית מגידו, המתמודדת בליגה הארצית.

==היסטוריה==
סמל הקבוצה בימי האיחוד עם יקנעם
סמליל קבוצת הבת "הפועל אריות מגידו"
הקבוצה נוצרה מאיחוד קבוצות מאזור עמק יזרעאל: הפועל מגידו (ששיחקה בליגת העל בעבר) והפועל יקנעם, שהתאחדו בשנת 2004. בעונת 2006/07 העפילה הקבוצה לליגה הלאומית. ובחודש מאי 2010 העפילה הקבוצה לליגת העל לאחר ניצחון 0–3 בסדרת חצי גמר הפלייאוף מול הפועל קריית טבעון, אך החליטה לוותר על העלייה ולהמשיך לשחק בליגה הלאומית.

בעבר, הפועל משמר העמק (הקיבוץ בו משחקת הקבוצה), שיחקה בליגת העל במשך 14 עונות בין 1955 ל-1969. הפועל מגידו שיחקה בליגת העל בין העונות 1971 ל-1975 עם שחקנים כמו חנן קרן, גיורא דורי, אור גורן, הלל גלבוע, אורי לין, רפי גלבוע ויגאל קרין.

באוגוסט 2010 הגיעה הקבוצה להסכם "קבוצת בת" עם מכבי תל אביב מליגת העל, לפיו תקלוט הקבוצה שחקנים צעירים ממכבי תל אביב ותשמש להם מסגרת קבוצתית עד לשובם לקבוצת האם, אך ההסכם בוטל באוגוסט 2012, ובעקבות זאת פנתה הנהלת המועדון לאיגוד הכדורסל וביקשה לרדת לליגה א'.

בחודש יולי 2012 התפצל המועדון בחזרה לשני המועדונים הפועל מגידו והפועל יקנעם.
בעונת 2012–2013 קבוצת הפועל מגידו התאחדה עם הפועל קריית טבעון ושיחקה בליגה הלאומית תחת השם "הפועל מרנין טבעון מגידו", ולאחר מאבק הישרדות ב"פלייאוף" התחתון, הצליחה לשרוד ולהגיע למקום העשירי. בסיום עונת 14–2013 האיחוד פורק.

=== קבוצת הבת ===
קבוצת הבת הנוכחית, הפועל בני מגידו, הוקמה בליגה ב' ובעונתה הראשונה (14–2013) העפילה לליגה א'. הקבוצה יצרה שלד שחקנים מקומיים ומישובי הסביבה של מ.א. מגידו שהפכו לשחקני בית ומשחקים ביחד מאז שנת 2013. מאז בכל שנה סיימה הקבוצה במיקום גבוה יותר בטבלה. בעונת 2017/18 סיימה הקבוצה במקום ה-3 בליגה.
בעונת 2019/20 שב לקבוצה השחקן המקומי דגן יבזורי, ובעונת 2020/21 העפילה הקבוצה לליגה הארצית.

הקימו ושיחקו בקבוצה: גיל לוי, גלי שמשי, יאיר קלס, מתן מלינוף, דור ישראלי, דותן גולדנברג.

לפני פירוק האיחוד עם טבעון, קבוצת הבת במגידו נקראת הפועל אריות מגידו, זכתה בעונת 2012–2013 באליפות ליגה א' ועלתה לליגה הארצית. לאחר פירוק האיחוד של הקבוצה הבוגרת עם טבעון תפסה זו את מקומה והיא משחקת כיום בליגה א', כאמור. בקיץ 2019 הצטרף לקבוצה הכדורסלן דגן יבזורי, ומאז הוא מככב בקבוצה. בקיץ 2021 העפילה הקבוצה לליגה הארצית, אז גם הצטרף לקבוצה כוכב הכדורסל לשעבר עידו קוז'יקרו.

==== העפלה לליגה הארצית ====
את עונת 2021/2022 פתחה הקבוצה בליגה הארצית. מאמן הקבוצה היה יאיר קלס. סגל הקבוצה כלל בין היתר את עזמי אבו אחמד (גארד, 1.88) וגיא אלמשלי (פורוורד-סנטר, 2.01).

את עונת 2022/2023 פתחה הקבוצה בליגה הארצית. מאמן הקבוצה היה יאיר קלס. סגל הקבוצה כלל את עזמי אבו אחמד (גארד, 1.88) שבלט בעונה הקודמת והיה חלק מחמישיית העונה של המחוז הצפוני של הליגה הארצית לשנת 2021/2022. שחקנים נוספים בסגל היו גיא אלמשלי (פורוורד-סנטר, 2.01), קליי אוואנס (גארד), רותם גורן (גארד, 1.85), הקפטן הוותיק מתן מלינוף (פורוורד, 1.96), רווה דורון (גארד, 1.88), סער זיו (גארד), עומר לוי (גארד, 1.91), רז צור (רכז, 1.91) ויונתן לבנברג (רכז, 1.91).

את עונת 2023/2024 פתחה הקבוצה בליגה הארצית. מאמן הקבוצה היה יאיר קלס ולעוזר המאמן מונה אסף גיל. סגל הקבוצה כלל את איתי וינטראוב (פורוורד, 1.96) שהגיע ממכבי חדרה, עילי פרכנר (פורוורד, 1.93), איתן בש (סנטר, 2.00), טום סיגטי (פורוורד, 1.91) שהגיע ממכבי קריית מוצקין, אורי עטיה (גארד, 1.80), מיכאל יבזורי (גארד, 1.88), אור לוין (גארד, 1.89), עמית סלמן (סנטר, 1.98), גיא יחידי בריק (גארד, 1.86), מתן מלינוף (פורוורד, 1.96), ליעד גרינבלט ( גארד, 1.85), סער זיו (גארד, 1.88), אלון סימונס (גארד, 1.90), רז צור (גארד, 1.90), רווה דורון (גארד, 1.88). 

=== מחלקת הנוער ===
את עונת 2018/19 פתחה הפועל מגידו עם שיא של שמונה קבוצות וכ-100 ילדים בקבוצות הליגה של איגוד הכדורסל. בניהם קבוצת נוער, נערים א' ארצית וילדים א' לאומית. באותה עונה העפילה הפועל מגידו לליגת נערים א' לאומית הבכירה במדינה.

בית ספר לכדורסל מונה כ-240 ילדים, בראשו עומדים יאיר קלס ונתן "נחצ'ה" חי.

נכון לעונת 2021/22 מונה מחלקת הנוער כ-125 נערים ושחקנים פעילים.

==קישורים חיצוניים==
* [http://www.safsal.co.il/article.aspx?id=16346 קבוצה של אוהדים, "ספסל"]

==הערות שוליים==

מגידו
מגידו
הפועל